DPKG-RECONFIGURE.RO.8(8)

NUME
dpkg-reconfigure - reconfigurează un pachet deja instalat

SINOPSIS
 dpkg-reconfigure [opțiuni] pachete

DESCRIERE
dpkg-reconfigure reconfigurează pachetele după ce acestea au fost deja instalate. Pasați-i numele pachetului sau pachetelor de reconfigurat. Acesta va pune întrebări de configurare, la fel ca atunci când pachetul a fost instalat pentru prima dată.

Dacă doriți doar să vedeți configurația curentă a unui pachet, consultați în schimb debconf-show(1).

OPȚIUNI

-ftip, --frontend=tip
    Selectați interfața care urmează să fie utilizată. Interfața implicită poate fi modificată permanent prin:

     dpkg-reconfigure debconf

    Rețineți că, dacă în mod normal «debconf» este configurat pentru a utiliza interfața neinteractivă, «dpkg-reconfigure» va utiliza în schimb interfața dialog, astfel încât să reconfigurați pachetul.

-pvaloare, --priority=valoare
    Specificați prioritatea minimă a întrebării care va fi afișată. «dpkg-reconfigure» afișează în mod normal întrebări cu prioritate scăzută, indiferent de prioritatea implicită. Consultați debconf(7) pentru o listă.

--terse
    Activează modul de ieșire laconic. Acest lucru afectează doar unele interfețe.

--default-priority
    Utilizează prioritatea implicită a întrebării, în loc să forțeze prioritatea să fie scăzută.

-u, --unseen-only
    În mod implicit, sunt afișate toate întrebările, chiar dacă s-a răspuns deja la ele. Totuși, dacă acest parametru este definit, vor fi adresate numai întrebările care nu au fost încă văzute.

--force
    Forțează «dpkg-reconfigure» să reconfigureze un pachet chiar dacă pachetul se află într-o stare inconsistentă sau deteriorată. Utilizați cu precauție.

--no-reload
    Împiedică »dpkg-reconfigure» să reîncarce șabloanele. Utilizați cu precauție; acest lucru va împiedica «dpkg-reconfigure» să repare bazele de date de șabloane defecte. Cu toate acestea, poate fi utilă în medii constrânse în care rescrierea bazei de date a șabloanelor este costisitoare.

-h, --help
    Afișează ajutorul de utilizare.

CONSULTAȚI ȘI
debconf(7)

AUTOR
Joey Hess <joeyh@debian.org>

TRADUCERE
Remus-Gabriel Chelu <remusgabriel.chelu@disroot.org>, 2024

Dacă găsiți o greșeală în traducere, vă rugăm să o raportați autorului acestei traduceri, pe lista de discuții <debian-l10n-romanian@lists.debian.org> sau trimițând un raport de eroare contra pachetului „debconf” către sistemul de urmărire al erorilor din Debian (BTS).