CHSH(1)

NÉV
chsh - bejelentkezési parancsértelmező (héj) állítása

ÁTTEKINTÉS

chsh
    [-s héjprogram] [felhasználó]

LEÍRÁS
A chsh parancs a felhasználó bejelentkezési parancsértelmezőjét változtatja meg. Normál felhasználó csak a saját parancsértelmezőjét állíthatja, a rendszergazda bárkiét.

A héjprogrammal (shell) szemben támasztott követelmény, hogy szerepeljen a /etc/shells fájlban, kivéve ha a rendszergazdáé mert neki minden beállítás elfogadott. Korlátozott parancsértelmezőt nem lehet másikra átállítani. Ezért nem tanácsos a /bin/rsh-nak a /etc/shells-ben való felsorolása, mert ha a felhasználó átvált erre a héj-ra nem válthat másikra.

A -s opció nélkül a chsh interaktív módon működik. Be kell írni az új értéket, vagy üresen hagyni a sort, hogy az éppen aktuális beállítás maradjon, ami [ ] jelek között látható.

FÁJLOK
/etc/passwd - felhaszálói nyilvántartás
/etc/shells - engedélyezett parancsértelmezők listája

LÁSD MÉG
chfn(1), passwd(5)

MAGYAR FORDÍTÁS
Székely Krisztián <szekelyk@edasz.hu>