DEBCONF-SET-SELECTIONS.RO.1(1)

NUME
debconf-set-selections - inserează noi valori în baza de date debconf

SINOPSIS
 debconf-set-selections fișier
 debconf-get-selections | ssh gazdă-nouă debconf-set-selections

DESCRIERE
debconf-set-selections poate fi utilizat pentru a preînsămânța baza de date debconf cu răspunsuri sau pentru a modifica răspunsurile din baza de date. Fiecare întrebare va fi marcată ca văzută pentru a împiedica debconf să pună întrebarea în mod interactiv.

Citește dintr-un fișier dacă este dat un nume de fișier, altfel de la intrarea standard.

AVERTISMENT
Utilizați această comandă numai pentru a însămânța valorile debconf pentru pachetele care vor fi sau sunt instalate. În caz contrar, vă puteți trezi cu valori în baza de date pentru pachete dezinstalate care nu vor dispărea sau cu probleme mai grave care implică valori partajate. Se recomandă utilizarea acestei comenzi pentru însămânțarea bazei de date numai dacă mașina de origine are o instalare identică.

FORMATUL DATELOR
Datele sunt o serie de linii. Liniile care încep cu un caracter „#” sunt comentarii. Liniile goale sunt ignorate. Toate celelalte linii stabilesc valoarea unei întrebări și ar trebui să conțină patru valori, fiecare separată de un caracter de spațiu alb. Prima valoare este numele pachetului care deține întrebarea. A doua este numele întrebării, a treia valoare este tipul acestei întrebări, iar a patra valoare (până la sfârșitul liniei) este valoarea care trebuie utilizată pentru răspunsul la întrebare.

Alternativ, a treia valoare poate fi „seen” (văzută); atunci linia de pre-configurare controlează doar dacă întrebarea este marcată ca văzută în baza de date a debconf. Rețineți că preconfigurarea valorii unei întrebări duce implicit la marcarea acelei întrebări ca fiind văzută, astfel încât pentru a trece peste valoarea implicită fără a marca o întrebare ca fiind văzută, aveți nevoie de două linii.

Liniile pot fi continuate pe următoarea linie prin terminarea lor cu un caracter „\”.

EXEMPLE
 # Forțează prioritatea debconf la „critică”.
 debconf debconf/priority select critical

 # Suprascrie interfața implicită la «readline», dar permite utilizatorului să selecteze.
 debconf debconf/frontend select readline
 debconf debconf/frontend seen false

OPȚIUNI

--verbose, -v
    ieșire cu mesje informative detaliate

--checkonly, -c
    verifică doar formatul fișierului de intrare, nu salvează modificările în baza de date

CONSULTAȚI ȘI
debconf-get-selections(1) (disponibil în pachetul debconf-utils)

AUTOR
Petter Reinholdtsen <pere@hungry.com>

TRADUCERE
Remus-Gabriel Chelu <remusgabriel.chelu@disroot.org>, 2024

Dacă găsiți o greșeală în traducere, vă rugăm să o raportați autorului acestei traduceri, pe lista de discuții <debian-l10n-romanian@lists.debian.org> sau trimițând un raport de eroare contra pachetului „debconf” către sistemul de urmărire al erorilor din Debian (BTS).